CELEX: 62009CO0286
Language: sl
Date: 2010-07-09
Title: Sklep Sodišča (sedmi senat) z dne 9. julija 2010.#Luigi Ricci in Aduo Pisaneschi proti Istituto nazionale della previdenza sociale (INPS).#Predloga za sprejetje predhodne odločbe: Corte d'appello di Roma - Italija.#Člen 104(3), prvi pododstavek, Poslovnika - Uradniki - Starostna pokojnina - Seštevanje zavarovalnih dob - Člen 11 Priloge VIII h Kadrovskim predpisom - Upoštevanje obdobja zaposlitve pri Evropskih skupnostih - Člen 10 ES.#Združeni zadevi C-286/09 in C-287/09.

Sklep Sodišča (sedmi senat) z dne 9. julija 2010 – Ricci in Pisaneschi proti Istituto nazionale della previdenza sociale (INPS)
      (Združeni zadevi C-286/09 in C-287/09)
      „Člen 104(3), prvi pododstavek, Poslovnika – Uradniki – Starostna pokojnina – Seštevanje zavarovalnih dob – Člen 11 Priloge VIII h Kadrovskim predpisom za uradnike – Upoštevanje delovne dobe pri Evropskih skupnostih – Člen 10 ES“
      Države članice – Obveznosti – Obveznost lojalnega sodelovanja z institucijami Evropske unije – Neupoštevanje delovne dobe pri instituciji ali organu Unije za dodelitev predčasne ali redne starostne pokojnine iz naslova
         nacionalnega sistema – Nedopustnost (člen 10 ES; Kadrovski predpisi za uradnike, Priloga VIII, člen 11(2)) (Glej točke od 32 do 34 in izrek.)
      
      Predmet 
      
         
               Predlog za sprejetje predhodne odločbe – Corte d'appello di Roma – Razlaga Uredbe Sveta (EGS) št. 1408/71 z dne 14. junija
                  1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti – Razlaga
                  členov 17 ES, 39 ES in 42 ES – Starostna pokojnina – Seštevanje zavarovalnih dob – Neupoštevanje obdobja vključenosti v skupni
                  sistem zdravstvenega zavarovanja Evropskih skupnosti.
               
            Izrek 
      Člen 10 ES v povezavi s Kadrovskimi predpisi za uradnike Evropskih skupnosti je treba razlagati tako, da nasprotuje nacionalni
         zakonodaji, na podlagi katere za pridobitev pravice do starostne pokojnine v okviru nacionalnega sistema ni mogoče upoštevati
         delovne dobe, ki jo je državljan Unije dopolnil pri instituciji Unije, kot je Komisija Evropskih skupnosti, ali pri organu
         Unije, kot je Ekonomsko-socialni odbor, ne glede na to, ali gre za predčasno upokojitev ali pa za redno upokojitev zadevne
         osebe.